***Alicia no país das marabillas***  ou *As aventuras de Alicia no País das Marabillas* é unha obra literaria creada en 1865 polo matemático, diácono anglicano e escritor británico Charles Lutwidge Dodgson, baixo o pseudónimo Lewis Carroll. O conto explica a historia dunha rapaza chamada Alicia que cae por un buraco e atópase nun mundo de fantasía poblado por criaturas peculiares e antropomorfas.

Foi publicada en tradución á lingua galega na Colección Xabarín de Edicións Xerais de Galicia.

Características
---------------

Facsímile da obra, cunha ilustración do propio Lewis Carroll.
O conto vén ateigado de alusións satíricas aos amigos do propio Carroll, á educación inglesa e a temas políticos de xacando. *O País das marabillas* descrito na historia está fundamentalmente creado a través do emprego lúdico da lóxica. Tanto foi así que a obra acadou popularidade nos máis variados ambientes, xa fose o dos cativos xa o dos matemáticos ou os intelectuais. Moitas veces se fala desta obra e do seu autor como referentes do posterior surrealismo así como das vangardas históricas do século XX.

Nesta obra aparecen algúns dos personaxes de máis sona de Carroll, coma o Coello Branco, o Sombreireiro, o Gato de Cheshire ou a Raíña de Corazóns, quen co tempo se farían coñecidos máis aló do mundo propiamente literario.

Consérvanse unicamente 23 copias da primeira edición de 1865, das que 17 pertencen a distintas bibliotecas e as restantes fican en mans privadas. O libro ten unha segunda parte, moito menos coñecida, que leva por título *Alicia do outro lado do espello* (*Through the looking-glass, and what Alice found there*, de 1871).

A obra foi traducida a numerosas linguas, entre elas o galego: a tradución fixérona Teresa Barro e Fernando Pérez-Barreiro Nolla, e publicouna Edicións Xerais en 1984. En 1998, un exemplar da primeira edición foi vendido en poxa por un millón e medio de dólares, converténdose así no libro infantil máis caro até o momento.

Adaptacións cinematográficas
----------------------------

A *Alicia no País das Marabillas* de Carroll ten inspirado filmes e adaptacións televisivas diversas. Nesta listaxe soamente se recollen as adaptacións directas da novela orixinal, non de traballos derivados desta. Aparecen co título orixinal.

* *Alice in Wonderland* (1903, 1910, 1915) Filmes mudos.
* *Alice in Wonderland* (1931, 1933, 1941)
* *Alice in Wonderland* (1951) longametraxe de debuxos animados da Disney
* *Alice in Wonderland* (1966) Filme televisivo
* *Alice's Adventures in Wonderland* (1972, 1976, 1981) Musical
* *Alisa v Zazerkale* (1981) Debuxos animados
* *Alice in Wonderland* (1983) Filme televisivo baseado no musical de Broadway
* *Fushigi no Kuni no Alice* (1983) Anime
* *Alice in Wonderland* (1999) Filme televisivo
* *Abby in Wonderland* (2008), Especial para *Sesame Street*.
* *Alice in Wonderland* (2010), Filme de Tim Burton.

Notas
-----

1. ↑  Alicia no país das marabillas en Xerais
2. ↑  Nome que lle dá á obra en galego o Portal das Palabras
3. ↑  Este récord foi superado en 2007 por *Los cuentos de Beedle el Bardo*, de J. K. Rowling, vendido en 3,98 millóns de dólares.
4. ↑  Alicia en el país de las Maravillas. Ecu Red
5. ↑  "Auction Record for an Original 'Alice'". *The New York Times*. 11 de decembro de 1998. p. B30.

Véxase tamén
------------

* *The Annotated Alice*

### Bibliografía

* Roig, B.; Domínguez, M.; Mociño, I. (2006). *Produción da literatura infantil e xuvenil en galego* (CD-ROM). ISBN 978-84-611-5082-3.

### Outros artigos

* Síndrome de Alicia no país das marabillas

|  |  |
| --- | --- |
| Control de autoridades | 
* Wd: Q92640
* WorldCat
* VIAF: 180646266
* BiTraGa: 898
* BLBNB: 000650313
* BNCHL: 000110019
* BNE: XX3383585
* BNF: 12011248f
* EBID: ID
* FAST: 1356213
* GEC: 0002633
* GND: 4295896-9
* ISFDB: 8150
* LAC: 0061F2981
* LCCN: n79080561
* LibraryThing: 8288
* MusicBrainz: ID
* NDL: 00627672
* NKC: aun2017953712
* NLA: 35039339
* OCLC: 1023201734
* OL: OL138052W
* SUDOC: 028235045
* Theatricalia: 155

 |